Astarte-Nafta

SIA Astarte-Nafta ir 1995. gadā dibināts Latvijas degvielas tirgotājs ar 100% Latvijas kapitālu. Pēc 2022. gada maija datiem tā īpašumā ir 30 degvielas uzpildes stacijas (DUS). Astarte-Nafta pamatdarbība ir degvielas mazumtirdzniecība un vairumtirdzniecība.

 Vēsture 
2005. gadā Astarte-Nafta iegādājās 5 degvielas uzpildes stacijas no VIADA.

2014. gadā Astarte-Nafta atklāja savu pirmo degvielas uzpildes staciju Rīgā, Krasta ielā 93.Astarte Nafta ienāk Rīgā

2016. gadā Astarte-Nafta iegādājās DUS tīklu RNS-D un pievienoja savam tīklam 8 DUS.KP atļauj Astarte Nafta iegādāties astoņas degvielas uzpildes stacijas

2018. gadā Astarte-Nafta iegādājās DUS Oktāns-A, Baldones novadā.

2025. gada 21. martā tika paziņots, ka SIA Circle K Latvia iegādāsies "Astarte-Nafta" 26 degvielas uzpildes staciju tīklu Latvijā. Konkurences padome šo darījumu atļāva 24. jūlijā, bet ar nosacījumu, ka Dobelē iegādāto DUS pārveidotu par automātisko degvielas uzpildes staciju, kamēr tur darbojas Circle K franšīzes DUS. 19. augustā "Astarte-Nafta" paziņoja, ka ir pārtraukusi uzsāktās sarunas ar Circle K Latvija un uzsākusi citu sadarbības partneru meklēšanu; tā turpināja darbu ierastajā režīmā. "Astarte-nafta" valdes priekšsēdētājs Ojārs Karčevskis skaidroja, ka vēlas risinājumu, lai KP lēmums būtu bez ierobežojumiem.
2025. gada 1. oktobrī tika paziņots, ka SIA NAFTIMPEKS īpašnieks plāno iegūt izšķirošu ietekmi pār SIA "Astarte-Nafta".

 Atsauces 

 Ārējās saites 
 Astarte-Nafta tīmekļa vietne

Kategorija:Latvijas uzņēmumi
Kategorija:Degvielas mazumtirgotāji